recursal/SuperWikiNEXT-32B huggingface dataset:
**எலன் தாமசு** (Ellen Thomas) அமெரிக்காவைச் சேர்ந்த அமைதி ஆர்வலராவார். 1947 ஆம் ஆண்டு சனவரி மாதம் 24 ஆம் தேதியன்று இவர் பிறந்தார். 1984 ஆம் ஆண்டு ஏப்ரல் மாதம் 13 ஆம் நாளன்று முதலில் வெள்ளை மாளிகை அமைதி விழிப்புணர்வு நிகழ்ச்சியில் ஈடுபட்டார். அமெரிக்க கடற்படை அதிகாரியின் மகளான தாமசு புரூக்ளின் நகரில் பிறந்தார் கலிபோர்னியாவில் வளர்ந்தார். சிறுவயது முதற்கொண்டே அணு ஆயுதங்களை இவர் எதிர்த்தார். அமெரிக்க அரசாங்கத்தின் கொள்கைகளுக்கு எதிர்ப்பு தெரிவிக்கும் விதமாக வரி செலுத்துவதற்கு எதிர்ப்பு தெரிவித்து வரி கொடா போராட்டத்திலும் எலன் ஈடுபட்டார். 

மே 6, 1984 ஆம் ஆண்டு மே மாதம் 6 ஆம் நாளன்று எலன் பெஞ்சமின் தாமசு என்பவரை மதச்சார்பு நண்பர்கள் முன்னிலையில் திருமணம் செய்து கொண்டு எலன் தாமசு ஆக மாறினார். எலன் தாமசும் இவரது கணவரும் பல ஆண்டுகளாக அணு ஆயுதங்களை எதிர்த்து போராட்டம் நடத்தினர். 2009 ஆம் ஆண்டு சனவரி மாதத்தில் நுரையீரல் நோயால் பெஞ்சமின் தாமசு இறந்தார்.

கதிர்வீச்சு அல்லாத அணுசக்தி அமைப்புக்கு எலன் தலைமை தாங்குகிறார். இவ்வமைப்பு ஒரு பயண பல்லூடகக் குழுவாகும். அணுசக்தியால் நிகழப்போகும் எதிர்காலத்தின் ஆபத்துகள் குறித்து பொதுமக்களுக்குக் இவ்வமைப்பு கற்பிக்கிறது. 1993 ஆம் ஆண்டில் அணு ஆயுதக் குறைப்பு மற்றும் பொருளாதார மாற்றத்திற்கான வெற்றிகரமான வாக்குச்சீட்டு முயற்சியை வாசிங்டனில் ஒருங்கிணைக்க எலன் உதவினார். முன்னதாக எலன் முறையாக வாசிங்டன் அமைதி மையத்தின் இயக்குநர்கள் குழுவில் பணியாற்றினார். ஆனால் பின்னர் வட கரோலினாவுக்கு சென்றார். 

அல் யசீரா ஆவணப்பட்ட ஒளியலை நிறுவனம் தயாரித்த டிம் வில்கர்சனின் ஆவணப்படமான *தி ஆரக்கிள்சு ஆஃப் பென்சில்வேனியா அவென்யூ* வில்லியம் மற்றும் எலன் தாமசு, கான்செப்சியன் பிசியோட்டோ மற்றும் நார்மன் மேயர் ஆகிய அமைதி ஆர்வலர்களின் வாழ்க்கையை விவரிக்கிறது.

மேற்கோள்கள்
-----------

1. ↑  Ellen Thomas
2. ↑  Matt Hagengruber (July 9, 2000). "DC protest group stands test of time". KnightRidder.. "I decided that when I didn't need to worry about providing for my daughter, I was going to reduce my income to below the poverty level so I wouldn't have to pay taxes, because I don't agree with the policies [of the U.S. government]"
3. ↑  Birth of a street person by Lloyd Grove
4. ↑
5. ↑  **Lua error in Module:Citation/CS1 at line 1529: attempt to call field 'has\_accept\_as\_written' (a nil value).**
6. ↑  The Oracles of Pennsylvania Avenue

புற இணைப்புகள்
--------------

* பீஸ் பார்க் இணையதளம்
* பென்சில்வேனியா அவென்யூவின் ஆரக்கிள்ஸ் பரணிடப்பட்டது 2020-01-18 at the வந்தவழி இயந்திரம்
* வாஷிங்டன் அமைதி மையம்
**விஜயநாராயண கோயில்** (*Vijayanarayana Temple*) என்பது இந்தியாவின் கர்நாடக மாநிலத்தின் சாமராசநகர் மாவட்டத்தின் குண்டுலுபேட்டை நகரில் அமைந்துள்ளது. இந்த கோயில் 10ஆம் நூற்றாண்டின் ஆட்சி செய்த மேலை கங்கர்களின் ஆட்சிக்கு முந்தையது. இருப்பினும் இது 15ஆம் நூற்றாண்டில் விஜயநகர காலம் வரை பிற்கால அரசுகளிடமிருந்தும் தொடர்ச்சியான ஆதரவைப் பெற்றுள்ளது. இந்துக் கடவுளான நாராயணனின் (அல்லது விஷ்ணு ) பதிப்பான விஜயநாராயணன் தெய்வத்தை இங்கு அமைப்பதற்கு போசள மன்னர் விட்டுணுவர்தனன் பொறுப்பேற்றார் எனத் தெரிகிறது.

கோயில் அமைப்பு
--------------

கோவிலிலுள்ள கர்ப்பக்கிருகம் அதன் எதிரே அமைந்துள்ள பக்தர்கள் வணங்குமிடத்துடனும், மண்டபத்துடனும் இணைக்கப்பட்டுள்ளது.  கோயிலின் நுழைவாயிலில் யாளி தூண்கள் வரிசையாக உள்ளன. அவை வீரர்கள் சிங்கங்களின் மேல் சவாரி செய்வது போன்று வடிவமைக்கப்பட்டுள்ளது. இந்தக் கோவிலில் திருமால், கருடன், அனுமன் உள்ளிட்ட தெவங்களுக்கான ஏராளமான சிற்பங்களும் உள்ளன. 

 விஜயநாராயண கோயிலின் நுழைவாயிலிலுள்ள யாளி தூண்

மேற்கோள்கள்
-----------

1. 1 2  "Sri Vijayanarayana temple". *Archaeological Survey of India, Bengaluru Circle* (Archaeological Survey of India). .

குறிப்புகள்
-----------

* "Vijayanarayana temple". *Archaeological Survey of India, Bengaluru Circle* (Archaeological Survey of India). .

வெளி இணைப்புகள்
---------------

விக்கிமீடியா பொதுவகத்தில்,  
 ***விஜயநாராயணர் கோயில், குண்டுலுபேட்டை***   
என்பதின் ஊடகங்கள் உள்ளன.
அருப்புக்கோட்டை இரயில் நிலையத்தின் நுழை வாயில்

  

**அருப்புக்கோட்டை இரயில் நிலையம்** (*Aruppukkottai railway station*), **அருப்புக்கோட்டையில்** அமைந்துள்ளது. இது தமிழ்நாட்டில் உள்ள மானாமதுரை - விருதுநகர் இணைக்கிறது. இது மதுரை ரயில்வே கோட்டத்தின் கீழ் நிர்வகிக்கப்படுகிறது.

வரலாறு
------

மானாமதுரை சந்திப்பிலிருந்து-விருதுநகர் சந்திப்பிற்கு அருப்புக்கோட்டை வழியாக புதிய இரயில்வே பாதை மூன்றாவது ஐந்தாண்டு திட்டத்தில் முன்மொழியப்பட்டது. இது ஏற்கனவே அமைந்துள்ள மானாமதுரை - மதுரை சந்திப்பு மற்றும் மதுரை - விருதுநகர் சந்திப்பு ஆகிய வழித் தடங்களுக்கிடையேயான நெரிசலைக் குறைக்கும் என கருதப்பட்டது. 

1963 ஆம் ஆண்டு செப்டம்பர் 1ஆம் நாள், 22.66கி.மீ (14.08மைல்) தூரமுடைய விருதுநகர் சந்திப்பு - அருப்புக்கோட்டை பிரிவானது திறக்கப்பட்டு, அதே ஆண்டில் அப்போதைய தமிழக முதல்வர் கே.காமராசரால் அருப்புக்கோட்டை இரயில் நிலையமும் திறந்து வைக்கப்பட்டது. மேலும் மே 2, 1964 ல், 43.89 கிலோமீட்டர் (27.27 மைல்) தூரமுள்ள அருப்புக்கோட்டை-மானாமதுரை சந்திப்பு இருப்புப்பாதையானது போக்குவரத்துக்குத் திறக்கப்பட்டது.

2008ஆம் ஆண்டு, மீட்டர் கேஜிலிருந்து அகல இரயில் பாதையாக மாற்றியமைத்தல் பொருட்டு இந்த இரயில் நிலையமானது மூடப்பட்டது.

15.07.2012 அன்று அருப்புக்கோட்டை இரயில் நிலையமானது அகல இரயில் பாதையாக சிவில் விமானப் போக்குவரத்துத் துறை அமைச்சர் கே.சி.வேணுகோபாலால் மீண்டும் திறந்து வைக்கப்பட்டது.

அருப்புக்கோட்டை வழியாக மதுரை - தூத்துக்குடி புதிய ரயில் பாதை தற்பொழுது புதிதாக கட்டப்பட்டு வருகிறது. இந்த பாதை முடிவு அடையும் பொழுது அருப்புக்கோட்டை ரயில் நிலையம் அருப்புக்கோட்டை சந்திப்பு ரயில் நிலையமாக தரம் உயரும். 

06.03.2022 அன்று விருதுநகரிலிருந்து அருப்புக்கோட்டை வழியாக மானாமதுரை வரை 67 கி.மீ தொலைவிற்கு புதிய மின்சார ரயில் பாதை ஆய்வு செய்யப்பட்டு ரயில் போக்குவரத்திற்கு திறந்து வைக்கப்பட்டது

இந்தியா சுதந்திரம் பெற்றதில் இருந்து தமிழகத்தில் புதிதாக தொடங்கப்பட்ட முதல் ரயில் பாதை.

சேவைகள்
-------

திருச்சிராப்பள்ளி - விருதுநகர் வழி அருப்புக்கோட்டை (T.No.76837 / 76838), கன்னியாகுமரி-புதுச்சேரி விரைவுவண்டி மற்றும் சென்னை எழும்பூர் - செங்கோட்டை சிலம்பு அதிவிரைவு வண்டி வழி அருப்புக்கோட்டை எர்ணாகுளம் வேளாங்கண்ணி விரைவுவண்டி வழி அருப்புக்கோட்டை‌ தாம்பரம்-செங்கோட்டை அதிவிரைவுவண்டி

மேற்கோள்கள்
-----------

1. ↑  "Madurai Division System Map".. பார்த்த நாள்: 14 May 2017.
2. ↑  R. P. Saxena. "Indian Railway History Time line". *Irse.bravehost.com*. Archived from the original on 14 July 2012.. பார்த்த நாள்: 5 February 2014.
3. ↑  "madurai to tuticorin". indian railways. .
4. ↑  "Arrivals at APK/Aruppukkottai". .

வெளியிணைப்புகள்
---------------

* Southern Railways - Official Website
**பேராசிரியர்** (**Perasiriyar**) என்பவர் தொல்காப்பியம் பொருளதிகாரத்திற்கு உரை வகுத்த இடைக்காலத் தமிழ் மொழி உரையாசிரியர்களில் ஒருவர்.

வாழ்வும் காலமும்
----------------

இவரது இயற்பெயர் இன்னதென தெரியவில்லை. இவரது உரைச்சிறப்பும் அறிவுத்திறனும் நோக்கி இவரைப் பிற்காலத்தவர் பேராசிரியர் என்றே அழைத்தனர். இவர் பரந்த புலமையுடையவர், தொல்காப்பியம் பொருளதிகாரம் முழுமைக்கும் உரைகண்டவர். சைவ சமயத்தைச் சார்ந்தவர். தம் உரைகளில் நன்னூல், தண்டி, யாப்பருங்கலம் ஆகிய நூலாசிரியர்களின் கருத்துகளை எடுத்துக் கூறி மறுக்கின்றார். எனவே இவர் பொ.ஊ. 12-ஆம் நூற்றாண்டிற்குப் பிற்பட்டவர், அல்லது இவரது காலம் 13-ஆம் நூற்றாண்டின் முற்பகுதியாகும்.

கிடைத்த உரைப்பகுதிகள்
---------------------

இவர் பொருளதிகாரம் முழுமைக்கும் உரை எழுதினார் என்பதற்குப் பல சான்றுகள் உள்ளன. தற்போது

* மெய்ப்பாட்டியல்
* உவம இயல்
* செய்யுள் இயல்
* மரபியல்

ஆகிய நான்கிற்கு மட்டுமே இவரது உரை கிடைக்கின்றது, மற்ற பகுதிகளுக்கான உரைகள் கிடைக்கவில்லை.

உரைச் சிறப்புகள்
----------------

'என்றான் ஆசிரியன்' என்று நூலாசிரியரை ஒருமையில் கூறும் ஒரே உரையாசிரியர் இவரே. இவர் உரையால் மெய்ப்பாட்டியலும் உவம இயலும் பெரிதும் விளக்கமடைகின்றன. இளம்பூரணர் மிகச்சுருக்கமாக எழுதிச் சென்றுள்ள இயல்களை எல்லாம் இவர் நன்கு விளக்கியுள்ளார். தமக்கு முன் இருந்த உரையாசிரியர்களின் பெயரையோ நூலாசிரியர்களின் பெயரையோ இவர் கூறுவதில்லை. கருத்துக்களை மட்டுமே கூறி மறுக்கிறார். இவரது உரை விளக்கம், சிறந்த இலக்கியத் திறனாய்வு நெறிகளைக் கொண்டுள்ளது. இவர் உவம உருபுகளைப் பற்றி விரிவாக ஆராய்ந்துள்ளார். தொல்காப்பியர் கூறிய 36 உருபுகளேயன்றி வேறு சில உவம உருபுகள் வரும் என்று குறிப்பிடுகின்றார்.

இலக்கணத்திற்கு மட்டுமன்றி மாணிக்கவாசகரின் திருக்கோவையார், சங்க இலக்கியமான குறுந்தொகை போன்ற இலக்கியங்களுக்கும் இவர் உரை எழுதியுள்ளார். இவற்றுள் இவரது குறுந்தொகை உரை கிடைக்கப்பெறவில்லை.

இவரது உரையில் சங்க இலக்கியங்களிலிருந்து மேற்கோள்கள் தரப்பட்டுள்ளன. சில எடுத்துக்காட்டுகள் இவர் அறிந்தனவும், அமைத்தனவுமாக உள்ளன. தொல்காப்பியத்தைத் தழுவி மேலும் இவர் தொகுத்துத்தரும் எடுத்துக்காட்டுகள் இவரது மொழிப்புலமையைக் காட்டுகின்றன. அகத்தியம் பற்றிய குறிப்புகள் இவரது உரையில் உள்ளன. சிறந்த திறனாய்வு நோக்கில் எதற்கும் நுட்பமான வகையில் சொற்பொருள் தந்து உரை விளக்கம் தருதல் இவரது சிறப்பாகும்.

மேற்கோள்கள்
-----------

1. ↑  மு. வை. அரவிந்தன், உரையாசிரியர்கள் மணிவாசகர் பதிப்பகம் பக்கம்-217
2. ↑  இவரது காலம் 15-ஆம் நூற்றாண்டுக்குப் பின் என்பர். தமிழிலக்கிய வரலாறு. ஜனகா பதிப்பகம். 1997

* முனைவர் தேவிரா தமிழ் இலக்கியத் தகவல் களஞ்சியம் ஸ்ரீநந்தினி பதிப்பகம்
* மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005

ஒப்பிட்டுப் பார்க்கவேண்டியவை
----------------------------

* தொல்காப்பியம் பொருளதிகாரம் பேராசிரியம்
* இளம்பூரணர்
* நச்சினார்க்கினியர்
* தெய்வச்சிலையார்
**காத்திருக்க நேரமில்லை** 1993 ஆம் ஆண்டு கார்த்திக், சிவரஞ்சனி மற்றும் குஷ்பூ ஆகியோர் நடிப்பில், இளையராஜா இசையில், குலோத்துங்கன் இயக்கத்தில் வெளியான தமிழ் திரைப்படம். கார்த்திக் இரு வேடங்களில் நடித்த திரைப்படம்.

கதைச்சுருக்கம்
--------------

ராஜு (கார்த்திக்) மற்றும் அவனது நண்பர்கள் மூவரும் (சின்னி ஜெயந்த், வடிவேலு, தியாகு) அனாதைக் குழந்தைகளுக்கு உதவுவதற்காக பணக்காரர்களிடமுள்ள சட்டத்திற்குப் புறம்பான கருப்புப் பணத்தைத் திருடுபவர்கள். இந்த நால்வரும் குற்றவாளிகள் என்று டி. ஐ. ஜி. மோகன்ராஜிற்கு (ராஜேஷ்) தெரிந்தாலும் போதுமான ஆதாரங்கள் இல்லாததால் அவர்களைக் கைது செய்ய இயலாத கையறு நிலையில் இருக்கிறார். மோகன் ராஜின் மகள் ராதிகா (சிவரஞ்சனி) ராஜூவை காதலிக்கிறாள். அவர்களின் காதலை ஏற்க மறுக்கும் மோகன்ராஜ், ராதிகாவை காவல்துறை அதிகாரியான அஜித்திற்கு (உதய் பிரகாஷ்) மணம் முடிக்க ஏற்பாடு செய்கிறார். ஒருநாள் ராஜு அஜித்தைக் கொன்றுவிடுகிறான். அங்கேவரும் மோகன்ராஜ் கொலை நடந்த இடத்தில் ராஜூவைப் பார்க்கிறார்.

கடந்தகாலம் : கொலை செய்தவன் ராஜு இல்லை. ராஜூவைப் போல முகத்தோற்றம் கொண்ட சோமசேகர். அவனும் பவானியும் (குஷ்பூ) காதலித்துத் திருமணம் செய்கின்றனர். சட்டர்ஜி (நாசர்) சட்டத்திற்குப் புறம்பான வேலைகளை செய்பவன். சட்டர்ஜி சோமசேகருக்குச் சொந்தமான சொத்துக்களை வாங்க முயற்சிக்கிறான். அவனுடைய தவறான தொழில்களைப் பற்றி அறியும் சோமசேகர் அவனுக்குத் தன் சொத்துக்களை விற்க மறுக்கிறான். இதனால் ஆத்திரம் கொள்ளும் சட்டர்ஜி அவனது ஆட்கள் மூலம் பவானியைக் கொல்கிறான். அந்தத் தாக்குதலில் பலத்தக் காயமடையும் சோமசேகர் தன் பெண் குழந்தையுடன் தப்பிக்கிறான். சில வருடங்கள் கழித்து அவனது பெண் குழந்தையை அஜித் கடத்துகிறான்.

தன் கதையை சொல்லிமுடிக்கும் சோமசேகர் தான் இன்னும் 2 பேரைக் கொல்லப்போவதாகக் கூறுகிறான். சோமசேகருக்கு உதவ முடிவு செய்கிறான் ராஜு. கடத்தப்பட்ட சோமசேகரின் குழந்தையைக் கண்டுபிடிக்கிறார்கள். தன்னுடைய பெண் குழந்தையை வளர்க்கும் பொறுப்பையும், தன் சொத்துக்களையும் ராஜூ வசம் ஒப்படைக்கிறான் சோமசேகர். சட்டர்ஜியைக் கொன்று அவனும் இறக்கிறான்.

நடிகர்கள்
---------

* கார்த்திக் - ராஜு மற்றும் சோமசேகர்
* சிவரஞ்சனி - ராதிகா
* குஷ்பூ - பவானி
* நாசர் - சட்டர்ஜி
* ராஜேஷ் - டி. ஐ. ஜி. மோகன்ராஜ்
* சின்னி ஜெயந்த்
* வடிவேலு
* தியாகு
* உதய் பிரகாஷ் - அஜித்

இசை
---

படத்தின் இசையமைப்பாளர் இளையராஜா. பாடலாசிரியர்கள் வாலி மற்றும் புலமைப்பித்தன்.

| வ.எண் | பாடல் | பாடகர்கள் | பாடலாசிரியர் | காலநீளம் |
| --- | --- | --- | --- | --- |
| 1 | வா காத்திருக்க நேரமில்லை | எஸ். பி. பாலசுப்ரமணியன், எஸ். ஜானகி | வாலி | 5:03 |
| 2 | காட்டிலொரு காடைக்கு | மனோ | 4:44 |
| 3 | துளியோ துளி | சித்ரா | 4:52 |
| 4 | நிலவா நிலவா | மனோ, மின்மினி | புலமைப்பித்தன் | 4:59 |
| 5 | கஸ்தூரி மானே மானே | இளையராஜா | 2:42 |
| 6 | மச்சி மச்சி | மனோ | 4:58 |

மேற்கோள்கள்
-----------

1. ↑  "காத்திருக்க நேரமில்லை". .
2. ↑  "காத்திருக்க நேரமில்லை". .
3. ↑  "காத்திருக்க நேரமில்லை". .
4. ↑  "பாடல்கள்". .
5. ↑  "பாடல்கள்". .

வெளி இணைப்புகள்
---------------

* காத்திருக்க நேரமில்லை
**மண்டைக்காடு பகவதி அம்மன் கோயில்** என்பது தமிழ்நாட்டின் கன்னியாகுமரி மாவட்டம், கல்குளம் வட்டத்தில், குளச்சலுக்குத் தெற்கில் உள்ள மண்டைக்காடு என்னுமிடத்தில் உள்ள ஓர் அம்மன் கோயில் ஆகும்.

அமைவிடம்
--------

முற்காலத்தில் நெருக்கமான பனைக்காடாக இருந்த இந்தப் பகுதியில் சுயம்புவாக எழுந்தவள் மண்டைக்காடு பகவதியம்மன். ஆரம்பத்தில் காளிதேவியாக வழிபடப்பட்டவள், பின்னர் கேரள மக்களின் வழக்கப்படி 'பகவதி அம்மன்' என்று அழைக்கப்பட்டாள். 'மந்தைக்காடு' என்ற பெயரே மருவி, 'மண்டைக்காடு' என்று மாறியதாக தல வரலாறு கூறுகின்றது.  நாகர்கோவிலிலிருந்து சுமார் 15 கி.மீ தொலைவில் மண்டைக்காடு எனும் ஊரில்,குளச்சலில் இருந்து மூன்று கி.மீ தொலைவில் இக்கோயில் அமைந்துள்ளது. திங்கள் சந்தை சென்று அங்கிருந்தும் பேருந்தில் செல்லலாம்.

கடல் மட்டத்திலிருந்து சுமார் 64 மீட்டர் உயரத்தில், 8°09′48″N 77°16′48″E﻿ / ﻿8.1633°N 77.2799°E﻿ / 8.1633; 77.2799 என்ற புவியியல் ஆள்கூறுகள் கொண்டு, மண்டைக்காடு பகவதி அம்மன் கோயில் அமையப் பெற்றுள்ளது.

அம்மன்
------

புற்றில் சந்தன முகத்தோடு காட்சி தருகின்ற புற்றுவடிவ மூலவர் தேவிக்கு முன்பாக வெண்கலச்சிலையாக நின்ற கோலத்திலும், வெள்ளிச்சிலையாக அமர்ந்த கோலத்திலும் பகவதியம்மன் அருள் பாலிக்கிறார். இவ்வளவு பிரம்மாண்டமான புற்று வேறு எங்கும் இல்லை என்றும், இப்புற்றில் இதுவரை எந்த பாம்பும் வசித்ததில்லை என்றும் கூறுகின்றனர். பொதுவாக புற்றுக்கோயிலில் பக்தர்கள் பால் ஊற்றுவதும், முட்டைகளை வைத்து வேண்டுவதும் உண்டு. ஆனால் இங்கு பால் ஊற்றுவதோ, முட்டைகளை உடைப்பதோ கிடையாது. ஆனால் இந்த புற்றுக்கு தினமும அபிஷேகம் நடைபெறுகிறது. பூசாரி ஓர் ஏணி மரத்தை வைத்து அதில் ஏறி அம்மனுக்கு பூமாலைகளைச் சாற்றுகிறார்.

பெண்களின் சபரிமலை
-----------------

15 அடி உயரம் வரை வளர்ந்து மேற்கூரையை முட்டிக்கொண்டிருக்கும் நிலையில் அமைந்துள்ள பகவதி அம்மன் இக்கோயிலின் சிறப்பாகும். பெண்கள் 41 நாள்கள் விரதமிருந்து, இருமுடி கட்டி இந்தக் கோயிலுக்கு வருவதால், **பெண்களின் சபரிமலை** என்று சிறப்பித்து அழைக்கப்படுகிறது.  மாசி மாத **கொடை விழா** இந்த ஆலயத்துக்குப் புகழ் சேர்க்கும் ஒரு திருவிழா. பெண்கள் 41 நாள்கள் விரதமிருந்து, இருமுடி சுமந்து, கால்நடையாக இங்கு ஆயிரக்கணக்கான பக்தர்கள் வருவர். அவ்விழாவின்போது பக்தர்கள் கோயிலின் சுற்றுப்புறம் முழுவதும் கூடியிருப்பர். அங்கு பொங்கல் வைத்து அம்மனுக்குப் படைப்பர். பொங்கல் பொங்கி வழியும்போது குலவையிட்டு அம்மனுக்கு நன்றி தெரிவிப்பர். மங்களங்கள் பொங்கச்செய்கின்ற தேவிக்குப் பெண்கள் செய்யும் நன்றிக் காணிக்கையாக இதனைக் கருதுகின்றனர்.

திருவிழா
--------

அதிகாலை 5 மணி முதல் காலை 10.00 மணி வரையும், மாலை 5.00 மணி முதல் இரவு 8.00 மணி வரையும் கோயில் நடை திறந்திருக்கும்.மாசித்திருவிழா 10 நாள்கள் இங்கு நடைபெறுகிறது. ஒவ்வொரு பௌர்ணமி நாளிலும், ஒவ்வொரு தமிழ் மாத கடைசி செவ்வாய், வெள்ளி ஆகிய நாள்களில் பக்தர்கள் அதிக எண்ணிக்கையில் வருகின்றனர்.

மேற்கோள்கள்
-----------

1. 1 2 3 4  பனங்காட்டில் சுயம்புவாக எழுந்த மண்டைக்காடு பகவதியம்மா!
2. ↑   மண்டைக் காட்டில் ஒளிரும் மாசித் திருவிழா!, தினமணி, 6 மார்ச் 2020
3. 1 2  மண்டைக்காடு பகவதி அம்மன் கோயில்

வெளி இணைப்புகள்
---------------

* GeoHack - மண்டைக்காடு பகவதி அம்மன் கோயில்

* தமிழ் தோட்டம் பரணிடப்பட்டது 2015-11-14 at the வந்தவழி இயந்திரம்
* விக்கிமேப்பியாவில் கோவில் அமைவிடம்
**பாரத் ராம்** (*Bharat Ram*) அல்லது **லாலா பாரத் ராம்** (15 அக்டோபர் 1914 - 11 ஜூலை 2007) ஒரு இந்திய தொழிலதிபர் ஆவார்.

சுயசரிதை
--------

இவர் பிரித்தானிய இந்தியாவில் தில்லியில் பிறந்த ராம், தில்லி கிளாத் &amp; ஜெனரல் மில்ஸை நிறுவிய லாலா ஸ்ரீ ராமின் மகன்.  ராம் தனது ஆரம்பக் கல்வியை புதுதில்லியின் மாடர்ன் பள்ளியில் முடித்தார். டெல்லி செயின்ட் ஸ்டீபன் கல்லூரியில் கணிதத்தில் பட்டம் பெற்றார். 1935 இல் பட்டம் பெற்ற பிறகு, தில்லி கிளாத் & ஜெனரல் மில்ஸில் பயிற்சியாளராகச் சேர்ந்தார். 1958 இல் அதன் தலைவராகவும், நிர்வாக இயக்குநராகவும் உயர்ந்தார். 

ராம் 1970 இல் ஸ்ரீராம் ஃபைபர்ஸ், ஸ்ரீ ராம் உரங்கள் என்ற நிறுவனங்களை நிறுவினார். பல்வேறு அரசாங்க குழுக்களிலும் பணியாற்றினார். தொழில்துறை இந்தியாவின் பார்வை மற்றும் இஸ்தான்புல்லில் இருந்து வியன்னா வரை என்றஇரண்டு புத்தகங்களை எழுதியுள்ளார். இந்தியன் ஏர்லைன்ஸ் நிறுவனத்தின் தலைவராகவும் இருந்துள்ளார். 1972 இல் இந்திய அரசு இவருக்கு பத்ம பூசண் விருது வழங்கி கௌரவித்தது. 

குழிப்பந்தாட்டம் மீது ஆர்வம் காரணமாக இந்திய குழிப்பந்தாட்ட அமைப்பை உருவாக்க உதவினார்.

இறப்பு
------

ராம் 11 ஜூலை 2007 அன்று புது தில்லி மருத்துவமனையில் இறந்தார்

சான்றுகள்
---------

1. 1 2  "Padma Awards". Ministry of Home Affairs, Government of India. 2015. .
2. ↑  "Bharat Ram: Relationship man". Rediff. 12 July 2007. .

வெளி இணைப்புகள்
---------------

* [www.ficci.com/press/310/BHARAT.doc BHARAT RAM, AN ARDENT VOTARY O FREE ENTERPRISE: FICCI PRESIDENT]

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
பதிற்றுப்பத்து இரண்டாம் பத்து பாடல்களைப் பாடியவர் குமட்டூர்க் கண்ணனார். இதில் சேர இமயவரம்பன் நெடுஞ்சேரலாதனை இவர் புகழ்ந்து பாடியுள்ளார். கண்ணனார் பாடிய இந்தப் பாடல்களுக்காகஉம்பற்காடு என்னும் பகுதியிலுருந்த 500 ஊர்களைப் பிரமதாயமாகக் கொடுத்தான் என்று இப்பாடலுக்குப் பிற்காலத்தில் எழுதிச் சேர்க்கப்பட்ட பதிகம் கூறுகிறது. 

**குமட்டூர்** என்னும் ஊர் எங்கு இருந்தது எனப் புலப்படவில்லை. என்றாலும் இரண்டு இடங்களில் உள்ள கல்வெட்டுகள் குமட்டூர் பற்றிக் குறிப்பிடுகின்றன. ஒன்று ஆந்திர மாநிலம் குண்டூரில் உள்ள கல்வெட்டு. மற்றொன்று புதுக்கோட்டை மாவட்டம் சித்தன்னவாசல் கல்வெட்டு. இந்தக் கல்வெட்டு அசோகன் காலத்துப் பிராமி எனப்படும் தாமிழி எழுத்தில் உள்ளது. 

இந்தக் கல்வெட்டில் "யோமி நாட்டுக் குமட்டூர்
[*தொடர்பிழந்த இணைப்பு*]" என்னும் குறிப்பு உள்ளது. இங்குள்ள சமணர் படுக்கைகளில் ஒன்று யோமிநாட்டுக் குமட்டூர் யிதனுக்குச் சித்துப்போக்கில் யிளையார் செய்த அதிட்டானம் என்னும் குறிப்பு உள்ளது. 

இந்த இரண்டு கல்வெட்டுகளையும் ஒப்பிட்டுப் பார்த்த அறிஞர்கள் இந்தக் குமட்டூர் ஓய்மானாட்டுக் குமட்டூர் என முடிவுசெய்கின்றனர். சித்தன்னவாசல் கல்வெட்டின் காலம் கி.மு. மூன்றாம் அல்லது இரண்டாம் நூற்றாண்டு. குண்டூர் கல்வெட்டு 11-ஆம் நூற்றாண்டு. குண்டூர் சங்ககால ஓய்மானாட்டின் ஒரு பகுதி. புலவர் குமட்டூர்க் கண்ணனார் இந்தக் குண்டூரைச் சேர்ந்தவர். 
கள்ளில் ஆத்திரையனார் ஊரான கள்ளில் ஆந்திராவில் உள்ள கள்ளூர்.
**தென்னிந்திய பனங்காடை** (அறிவியல் பெயர்: *Coracias benghalensis indicus* என்பது பனங்காடையின் துணையினம் ஆகும். இது நடு மற்றும் தென்னிந்தியாவிலும் இலங்கையிலும் காணப்படுகிறது.

விளக்கம்
--------

தென்னிந்திய பனங்காடையானது புறா அளவுள்ளதாக சுமார் 30 செ. மீ. நீளம் இருக்கும். இதன் அலகு கறுப்பு நிறத்திலும், கால்கள் ஆழ்ந்த ஆரஞ்சு மஞ்சள் நிறத்திலும், விழிப்படலம் ஆழ்ந்த பழுப்பு நிறத்திலும் இருக்கும். இதன் தலையும் பிடரியும் பசுமை கலந்த நீல நிறத்தில் இருக்கும். பின் கழுத்தில் ஊதா நிறப்பட்டைகள் காணப்படும். மேல் முதுகு பளபளக்கும் பசுமை தோய்ந்த பழுப்பு நிறத்திலும், கீழ் முதுகு நீல நிறத்திலும், பிட்டமும் வால்மேல் இறகுகளும் பசுநீல நிறத்தில் இருக்கும். மோவாய், தொண்டை, மார்பு ஆகியன வைன் நிறத்தில் இருக்கும். கழுத்தில் சிறு கோடுகள் காணப்படும். பக்கங்களும் வாலடி இறகுகளும் வெளிர் நீலமாக இருக்கும். நீலமும் பசுமையும் கலந்ததாக வயிற்றின் நிறம் இருக்கும்.

பரவலும் விழிடமும்
-----------------

தென்னிந்திய பனங்காடையானது நடு மற்றும் தென்னிந்தியாவிலும் இலங்கையிலும் காணப்படுகிறது. மலைகளில் 1000 மீட்டர் உயரம் வரை காணப்படுகிறது.

நடத்தை
------

இவை பொதுவாக தனித்தோ அல்லது இணையாகவோ தந்திக் கம்பங்கள் மீதும், இலை தழைகள் மிகுதியாக இல்லாத மரக் கிளைகளில் அமர்ந்து சுற்றிலும் நோட்டம் விட்டபடி இருக்கும். அவ்வாறு அமர்ந்து இருக்கம்போது அவ்ப்போது வாலை மட்டும் அசைத்தபடி இருக்கும். தரையில் இரையைக் கண்டால் மெல்லப் பறந்து வந்து இரையைப் பிடித்து அங்கேயோ அல்லது முன்பு அமர்ந்து இருந்த இடத்திற்கோ எடுத்துச் சென்று உண்ணும். இவை பூச்சிகள், வண்டுகள், ஓணான், சிறு பறவைக் குஞ்சுகள் போன்றவற்றை உணவாகக் கொள்ளும்.

சில சமயங்களில் தொடர்ந்து காக், காக், காக், என பெருத்த ஆரவாரக் குரலில் கத்தியபடி இருக்கும்.

இனப்பெருக்கம்
-------------

இவை பெப்ரவரி முதல் ஆகத்து வரை இனப்பெருக்கம் செய்கின்றன. காதலூட்டத்தின் ஒரு பகுதியாக ஆண் பறவை உயரமாகப் பறந்து பின் இறக்கையை மடித்துக் கொண்டு தலை கீழாக விழுவதும், சுற்றிப் பறந்தும் ஆரவாரம் செய்தும் பெண் பறவையைக் கவரும். இனப்பெருக்கம் செய்யாத காலத்திலம் கூட தனித்து இப்பறவை பொழுது போக்காக இவ்வாறு செய்வதும் உண்டு. இவை பனை மரத்தில் உள்ள பொந்துகளிலும், கட்டடங்களில் உள்ள பொந்துகளிலும் புல், வைக்கோல் குப்பை போன்றவற்றைக் கொண்டு மெத்தென்று ஆக்கி, அதில் மூன்று அல்லது நான்கு வெள்ளை முட்டைகளை இடும்.

மேற்கோள்கள்
-----------

1. ↑  Gill, Frank; Donsker, David; Rasmussen, Pamela, eds. (January 2021). "Rollers, ground rollers, kingfishers". *IOC World Bird List Version 11.1*. International Ornithologists' Union. 4 October 2018 அன்று மூலதளத்திலிருந்து பரணிடப்பட்டது எடுக்கப்பட்டது. 5 April 2021 அன்று பார்க்கப்பட்டது.
2. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 305-306.
3. ↑  Pamela C. Rasmussen; Anderton, J. C. (2012). *Birds of South Asia. The Ripley Guide*. **2: Attributes and Status** (Second ). Washington D.C. and Barcelona: Smithsonian National Museum of Natural History and Lynx Edicions. பக். 270. பன்னாட்டுத் தரப்புத்தக எண்:978-84-96553-87-3.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27613288
* GBIF: 2475382
* iNaturalist: 550977
* ITIS: 692723

 |
Kikkli dancing
**கிக்கிலி** (பஞ்சாபி மொழியில் கிக் - லி என்று உச்சரிக்கப்படுகிறது) கிக்லி எனும் நடனம் பஞ்சாப் பெண்களால் ஆடப்படும் நாட்டுப்புற நடனம் ஆகும். இந்நடனத்தில் இரு பெண்களும் தங்கள் கைகளை கோர்த்துக் கொண்டு ஒருவரை ஒருவர் சுற்றி சுழன்று வேகமாக வட்ட பாதையில் ஆடுவர். இவர்கள் வட்டமாக இயங்கி தங்களை சமநிலை படுத்திக் கொள்வார்கள். பொதுவாக இந்நடனம் இளம் பெண்களால் இணையாக ஆடப்படும் மேலும் இந்நடனத்தில் பல வித இசைகள் கைதட்டலோடு உபயோகப் படுத்த படும்.

##### நடனம் ஆடும் பாங்கு

இது இளம் பெண்களுக்கு நடனத்தை விட ஒரு விளையாட்டு என்று கூறலாம். இரு இளம் பெண்கள் ஒருவரை ஒருவர் பார்த்து எதிர் எதிராக நின்று கொண்டு கைகளை குறுக்காக நீட்டி ஒருவர் மற்றவர் கைகளை பிடித்து உடலை பின்பக்கமாக வளைத்து சரிந்து நின்று கொண்டு இருப்பர்  இந்த நிலையில் இவர்களின் கரம் முழுவதும் நீட்டப்பட்டு இருக்கும் அவைகள் ஒன்றொடொன்று பின்னி பிணைந்து இருக்கும். இந்நிலையில் இவர்கள் சுழன்று வட்ட இயக்கத்தில் அவர்களின் மேலாடை பறக்க கால்களின் சலங்கை ஒலிக்க சுழன்று ஆடுவர். அவர்களை சுற்றி நிற்பவர்கள் தங்கள் கரங்களைத் தட்டியும் பாடல்கள் பாடிக் கண்டும் இவர்கள் இன்னும் வேகமாக ஆட ஊக்குவிப்பர். சில நேரங்களில் இந்த நடனம் நான்கு இளம் பெண்களால் ஆடப்படும். இதோடு இணைந்து பாடப்படும் நாட்டுப்புற பாடல்கள் வேறு வேறு வகையானவை.

### மேற்கோள்கள்

1. 1 2  "Kikli". www.folkpunjab.com. Archived from the original on January 23, 2013.. பார்த்த நாள்: March 19, 2012.
2. 1 2  Singh, Durlabh (2011). *In the Days of Love*. பக். 155.
3. ↑  Kohli, Yash (1983). *The Women Of Punjab*. பக். 120.
4. ↑  "Kikli dance". www.dance.anantagroup.com.. பார்த்த நாள்: March 19, 2012.
5. ↑  "Kikli". www.punjabijanta.com.. பார்த்த நாள்: March 19, 2012.
**ஆண்டிஜன்** **பிராந்தியம்** (*Andijan Region*, உஸ்பெக் : **Andijon viloyati** / Андижон, ئەندىجان ۋىلايەتى) என்பது உஸ்பெகிஸ்தானின் ஒரு பிராந்தியம் ஆகும். இது உஸ்பெகிஸ்தானின் தூரக் கிழக்கில் உள்ள பெர்கானாப் பள்ளத்தாக்கின் கிழக்கு பகுதியில் அமைந்துள்ளது. இது கிர்கிசுத்தான், பெர்கானா பிராந்தியம், நமங்கன் பிராந்தியம் போன்றவற்றை எல்லைகளாக கொண்டுள்ளது. இது 4,200 கிமீ 2 பரப்பளவைக் கொண்டுள்ளது. இதன் மக்கள் தொகை சுமார் 3,011,700  என்று மதிப்பிடப்பட்டுள்ளது. இதனால் ஆண்டிஜன் பிராந்தியமானது உஸ்பெகிஸ்தானின் அதிக மக்கள் தொகை கொண்ட பிராந்தியமாக உள்ளது.

ஆண்டிஜன் என்ற பெயரானது பாரசீக சொல்லான اندکان அந்தகனில் இருந்து உருவானது. 

ஆண்டிஜன் பிராந்தியம் 14 நிர்வாக மாவட்டங்களாக பிரிக்கப்பட்டுள்ளது. பிராந்தியத்தின் தலைநகரம் ஆண்டிஜன் நகரம் ஆகும். பிராந்தியத்தின் காலநிலை என்பது பொதுவாக கண்டம் சார்ந்த காலநிலை ஆகும். இது குளிர்காலம் மற்றும் கோடை வெப்பநிலைகளுக்கு இடையில் தீவிர வேறுபாடுகளைக் கொண்டுள்ளது.

பிராந்தியத்தில் உள்ள இயற்கை வளங்களில் பெட்ரோலியம், இயற்கை எரிவளி, ஓசோகரைட், சுண்ணாம்பு கல் ஆகியவை அடங்கும். உஸ்பெகிஸ்தானின் பிற பகுதிகளைப் போலவே, இப்பகுதி மிகவும் சுவையான முலாம்பழம், தர்பூசணிக்கு புகழ் பெற்றது. ஆனால் நீர்பாசன வசதியுள்ள இடங்களில் மட்டுமே பயிர்களை மட்டுமே செய்யக்கூடியதாக உள்ளது. மேலும் இங்கு வேளாண்மையில் பருத்தி, தானியங்கள், திராட்சை, கால்நடை வளர்ப்பு, காய்கறி தோட்டம் ஆகியவை அடங்கியுள்ளன.

தொழில்களில் உலோக பதப்படுத்துதல், வேதித் தொழில், சிறு தொழில், உணவு பதப்படுத்துதல் ஆகியவை அடங்கும். மத்திய ஆசியாவில் முதல் தானுந்து ஒருங்காக்க ஆலையானது ஆண்டிஜன் பிராந்தியத்தில் உள்ள அசாக்காவில் உஸ்பெக்-கொரிய கூட்டு நிறுவனமான உஸ்டேவூவால் திறக்கப்பட்டது. இது நெக்ஸியா மற்றும் டிக்கோ மகிழுந்துகள் மற்றும் டமாஸ் சிற்றுந்துகளை உற்பத்தி செய்கிறது.

நிர்வாக பிரிவுகள்
-----------------

 ஆண்டிஜன் மாவட்டங்கள்

|  | மாவட்ட பெயர் | மாவட்ட தலைநகரம் |
| --- | --- | --- |
| 1 | ஆண்டிஜன் மாவட்டம் | குய்கன்யார் |
| 2 | அசகா மாவட்டம் | அசகா |
| 3 | பாலிச்சி மாவட்டம் | பாலிச்சி |
| 4 | போஸ் மாவட்டம் | போஸ் |
| 5 | புலோக்போஷி மாவட்டம் | புலோக்போஷி |
| 6 | இஸ்போஸ்கன் மாவட்டம் | பேதுக் |
| 7 | ஜலக்டுக் மாவட்டம் | அகுன்பபாவ் |
| 8 | கோட்ஜாபாத் மாவட்டம் | கோட்ஜோபாத் |
| 9 | குர்கொண்டேபா மாவட்டம் | குர்கொண்டேபா |
| 10 | மர்ஹமத் மாவட்டம் | மர்ஹமத் |
| 11 | ஓல்டின்கோல் மாவட்டம் | ஓல்டிங்கோல் |
| 12 | பக்தாபாத் மாவட்டம் | பக்தாபாத் |
| 13 | ஷாக்ரிஹோன் மாவட்டம் | ஷாக்ரிஹோன் |
| 14 | உலுக்னர் மாவட்டம் | ஒகோல்டின் |

குறிப்புகள்
-----------

1. ↑  The State Committee of the Republic of Uzbekistan on Statistics
2. ↑  Dehkhoda Dictionary பரணிடப்பட்டது அக்டோபர் 3, 2011 at the வந்தவழி இயந்திரம்
மணிக்கூட்டுக் கோபுரம்
**மணிக்கூட்டுக் கோபுர சதுக்கம்** (*Clock Tower Square*) பூட்டானின் திம்புவில் உள்ள ஒரு சதுக்கமும் நான்கு கடிகார முகங்களைக் கொண்ட புகழ்பெற்ற கோபுரத்தின் தளமும் ஆகும். சதுக்கத்தை சுற்றி பல கடைகள், உணவு விடுதிகள், தங்கும் விடுதிகள் உள்ளன.

அமைவிடம்
--------

தலைநகரின் மையப்பகுதியில் உள்ள தேசிய கால்பந்து அரங்கத்திற்கு மேலே திம்புவின் நார்சின் லாம் கீழே மணிக்கூட்டுக் கோபுர சதுக்கம் அமைந்துள்ளது.

கட்டிடக்கலை
-----------

 மணிக்கூட்டுக் கோபுர சதுக்கம், நார்சின் லாம், திம்பு
மணிக்கூட்டுக் கோபுரம் பூட்டானின் சிற்ப வேலைப்பாடுகளுடனும், ஓவியங்களுடனும் ஒரு பொதுவான பூட்டானிய கட்டிடக்கலை கண்ணோட்டத்தைக் கொண்டுள்ளது. கோபுரத்தின் நான்கு முகங்களிலும் தங்க ஓவியம் கொண்ட பாரம்பரியமாக கையால் வடிவமைக்கப்பட்ட டிராகன் உருவம் உள்ளது. இது பூட்டானை ஒரு சுதந்திர டிராகன் இராச்சியமாக அடையாளப்படுத்துகிறது. கோபுரத்தில் அழகிய ஓவியங்களும், மலர்களின் செதுக்கல்களும் உள்ளன. இது கோபுரத்திற்கு அதிக பிரம்மாண்டத்தை சேர்க்கிறது. மணிக்கூட்டுக் கோபுர சதுக்கத்தில் உள்ள கடைகள், உணவகங்கள் , தங்கும் விடுதுகள் பல வண்ண மர முகப்புகள், சிறிய வளைவு சாரளங்கள், சாய்ந்த கூரைகளுடன் சிறந்த பாரம்பரிய மற்றும் நவீன கட்டிடக்கலை பூட்டானிய வடிவமைப்பின் கலவையாகும். சதுக்கத்தைச் சுற்றியுள்ள கட்டிடங்கள் அனைத்தும் சிறிய மூன்று மாடி கட்டமைப்புகளாக அமைந்துள்ளது.

மற்ற இடங்கள்
------------

இங்கு அமைக்கப்பட்ட செயற்கை நீரூற்றுகளும், பாரம்பரிய பூட்டானிய மணி லால்ஹோர்களும் (பிரார்த்தனை சக்கரங்கள்) இந்த இடத்தை திம்புவில் சிறந்த இடமாக அமைகிறது. பிரார்த்தனை சக்கரங்கள் நாடு முழுவதும் கிட்டத்தட்ட எல்லா இடங்களிலும் காணப்படுகின்றன. இது பூட்டானிய வாழ்க்கை முறையை பிரதிபலிக்கிறாது. மேலும், அவற்றைத் திருப்புவது நல்ல அதிர்ஷ்டத்தைத் தரும் என்ற நம்பிக்கையும் உள்ளது. சதுக்கம் பெரும்பாலும் நிதி திரட்டும் நிகழ்வுகள், திரைப்பட விருது வழங்கும் விழா, வர்த்தக கண்காட்சிகள், நேரடி இசை நிகழ்ச்சிகள் போன்ற பல்வேறு நிகழ்வுகளுக்கும், செயல்பாடுகளுக்கான தளமாக செயல்படுகிறது.  கோபுரத்திற்கு எதிரே ஒரு சிறிய விளையாட்டு மைதானம் உள்ளது. அங்கு குழந்தைகள் விளையாடலாம். இந்திய-பூட்டான் நட்பு தானுந்து பேரணி சதுக்கத்தில் நடந்தது.

சான்றுகள்
---------

1. ↑  "Bhutan: a land in frozen time". BBC news. .
2. ↑  Thimphu#cite note-Brown.2C p. 98-15
3. ↑  "Trade Fair". Handicraft Association of Bhutan. .
4. ↑  BHUTAN360. (2012, May 9). Retrieved from
5. ↑  "4th INDO – BHUTAN FRIENDSHIP CAR RALLY 2011". FRIENDSHIP CAR RALLY ASSOCIATION. .
6. ↑  Thimphu#cite note-Brown.2C p. 98-15
**அக்கரோட்டு** (*Juglans regia*, *Walnut*) என அழைக்கப்படும் தாவரச் சாதியைச் சேர்ந்த ஒரு மரமாகும். தென்மேற்கு ஐரோப்பாவான *பால்க்கன்* பகுதியிலிருந்து, இமயமலைப் பகுதி மற்றும் தென்மேற்குச் சீனா வரை பரந்துள்ள பகுதியைத் தாயகமாகக் கொண்டது. இதன் மிகப் பெரிய காடுகள் கிர்கிஸ்தானில் உள்ளன.

அக்கரோட்டு மரங்கள் 25 – 30 மீட்டர் உயரம் வரை வளரக்கூடியவை. இவற்றின் அடிமரம் 2 மீட்டர் வரையான விட்டம் வரை வளரக்கூடும். பொதுவாக, இவை குட்டையான அடிமரத்தையும், பரந்த மேற்பகுதியையும் உடையவை, எனினும், அடர்ந்த காட்டுப்பகுதிகளில், ஒடுக்கமாகவும், உயரமாகவும் காணப்படுகின்றன. சூரிய ஒளியை விரும்புகின்ற இம்மரங்கள், சிறப்பாக வளர்வதற்கு முழுமையான சூரிய ஒளி தேவைப்படுகின்றது.

இதன் பட்டை வழவழப்பான வெள்ளிபோன்ற சாம்பல் நிறம் கொண்டது. எனினும் பட்டையில் ஆங்காங்கே அகன்ற வெடிப்புக்கள் காணப்படுகின்றன. இவற்றின் சிறு கிளைகளின் மையப் பகுதியில் காற்றிடைவெளிகள் உள்ளன. சுருள் வடிவில் ஒழுங்குபடுத்தப்பட்டுள்ள இலைகள் 5, 7 அல்லது 9 எண்ணிக்கையில் இலைகளைக் கொண்ட கூட்டிலைகளாகும். இவை சுமார் 25-40 சதமமீட்டர் (சமீ) வரை நீளமுள்ளவையாக உள்ளன. இத் தொகுதியின் நுனியில் அமைந்த மூன்று இலைகளே பெரியவை. இவை ஏறத்தாழ 10-18 சமீ நீளமும், 6-8 சமீ அகலமும் கொண்டவையாகக் காணப்படுகின்றன. அடிப் பகுதியில் உள்ள இரண்டு இலைகளும் 5-8 சமீ நீளம் கொண்டு மிகச் சிறியவையாகக் காணப்படுகின்றன. ஆண், பெண் பூக்கள் தனித்தனியாக அமைந்துள்ளன. நீண்ட காம்பொன்றைச் சுற்றி ஆண் பூக்கள் அடர்ந்து காணப்பட நுனியில் 2-5 பெண் பூக்கள் அமைந்திருக்கும். தொங்கும் நிலையில் காணப்படும் இப் பூத்தொகுதியில் (catkins) காற்றின் மூலம் மகரந்தச் சேர்க்கை நடைபெறுகின்றது.

ஊட்டச்சத்துப் பெறுமானம்
-----------------------

100 கிராம் கோது நீக்கிய விதையில் இருப்பவை பரணிடப்பட்டது 2015-03-03 at the வந்தவழி இயந்திரம்:

* 15.2 g புரதம்
* 65.2 g கொழுப்பு:
	+ 6.1 g நிரம்பிய கொழுப்பு
	+ 8.9 g monounsaturated fat
	+ 47.2 g polyunsaturated fat
* 13.7 g மாப்பொருள் (carbohydrates), including 6.7 g dietary fiber
* 0.34 mg தயமின் (Thiamin)
* 0.54 mg உயிர்ச்சத்து B6
* 98 µg இலைக்காடி
* 3.4 mg மங்கனீஸ்
* 1.6 mg செப்பு
* 158 mg மக்னீசியம்
* 346 mg பாஸ்பரஸ்
* 3.1 mg துத்த நாகம்

மேற்கோள்கள்
-----------

1. ↑  அறிவியல் களஞ்சியம், தொகுதி-1,தமிழ்ப்பல்கலைக்கழகம், தஞ்சாவூர்-10.1986.

பிற திட்டங்களில்
----------------

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Juglans regia***

விக்கிமீடியா பொதுவகத்தில்,  
 ***Juglans regia***   
என்பதின் ஊடகங்கள் உள்ளன.
**இந்திய சிந்தி மொழியியல் நிறுவனம்** (*Indian Institute of Sindhology*) என்பது சிந்தி மொழி, இலக்கியம், கல்வி, கலை மற்றும் கலாச்சாரம் தொடர்பான துறைகளில் மேம்பட்ட ஆய்வுகள் மற்றும் ஆராய்ச்சிக்கான மையமாகும். சிந்தி சமூகத்தின் பண்பாட்டு மரப்ய்வளத்தினைப்பாதுகாத்தல் மற்றும் மேம்படுத்தி இளைய தலைமுறையினரிடம் இதைப் பரப்புவதன் மூலம் சிந்தி மொழியின் தொடர்ச்சியை உறுதி செய்வது இதன் முதன்மை நோக்கமாகும்.

இந்த அமைப்பு ஏற்கனவே சிந்தி கலாச்சார நெறிமுறைகளின் பழைய இலக்கிய வளங்களைப் பரப்பும் பணியில் உள்ளது. இது இதற்காகத் தனது செயலில் உள்ள பள்ளியைக் கொண்டுள்ளது. இது அமைப்பின் கட்டிடத்தின் தனிப் பிரிவில் இப்பள்ளிச் செயல்படுகிறது. கூடுதலாக, சிந்தி மொழியின் பதிவை வைத்திருக்க, முந்தைய காலத்தின் குறிப்பிடத்தக்கப் புத்தகங்களும், அமைப்பின் குழு இந்தியாவின் பல்வேறு பகுதிகளிலிருந்து சேகரித்து வரும் ஒலிப் பதிவுகளும் உள்ளன. அருங்காட்சியகமாகச் செயல்படும் உள் நூலகம்; அமைப்பு மற்றும் தோற்றத்தில் வாசகர்களின் எதிர்பார்ப்புகளை நிறைவேற்றுவதில் மிகவும் முக்கிய பங்கு வகிக்கிறது.

இந்திய சிந்தி மொழியியல் நிறுவன நூலகத்தில் ஆயிரக்கணக்கான சிந்தி புத்தகங்கள் உள்ளன, அரிதான இந்த புத்தகங்கள் சிந்தி மொழியின் பல்வேறு தலைப்புகளில் உள்ளன. இந்தியாவிலும் வெளிநாட்டிலும் வெளியிடப்படும் அனைத்து சிந்தி இதழ்களும் இங்குக் காட்சிப்படுத்தப்பட்டுச் சேகரிக்கப்படுகின்றன.

மேற்கோள்கள்
-----------

1. ↑  "Protecting Sindhi culture". *The Hindu* (ஆங்கிலம்). 20 December 2015.
2. ↑  "Annual Report 2007-08" (PDF).
3. ↑  "Indian Institute of Sindhology". Sindhishaan. 2016-05-03 அன்று பார்க்கப்பட்டது.
4. ↑  Shefalee Vasudev (2013-08-15). "The A, B, C, D of our DNA". Livemint. 2016-05-03 அன்று பார்க்கப்பட்டது.
5. ↑  "Indian Institute of Sindhology". Sindhlink.net. 9 March 2016 அன்று மூலம் பரணிடப்பட்டது. 2016-05-03 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**தேசிய கணித ஆண்டு** (*National Mathematics Year*) இந்தியாவிலும் நைசீரியாவிலும் 2012 ஆம் ஆண்டை தேசிய கணித ஆண்டாக கொண்டாடினார்கள். இந்தியாவில் கணித மேதை சிறீனிவாச ராமானுசன் 1887 ஆம் ஆண்டு டிசம்பர் மாதம் 22 ஆம் நாள் பிறந்தார். இவருடைய 125 ஆவது பிறந்த நாள் 2012 ஆம் ஆண்டு டிசம்பர் மாதம் 22 என்பதால் இந்தியாவில் அன்று கொண்டாடப்பட்டது.   நைசீரியாவில், கணிதப் படிப்பை ஊக்குவித்து பிரபலப்படுத்தும் அந்நாட்டு அரசின் முயற்சியின் ஒரு பகுதியாக 2012 ஆம் ஆண்டை தேசிய கணித ஆண்டாக அவர்கள் கடைபிடித்தார்கள்.

இந்தியாவில் தேசிய கணித ஆண்டு
----------------------------

பிப்ரவரி 26 அன்று சென்னை பல்கலைக்கழக நூற்றாண்டு விழா அரங்கில் நடைபெற்ற சீனிவாச ராமானுசனின் 125 வது பிறந்தநாளை முன்னிட்டு நடைபெற்ற தொடக்க விழாவின் போது இந்திய பிரதமர்  மன்மோகன் சிங் 2012 ஆம் ஆண்டை தேசிய கணித ஆண்டாக அறிவிக்கும் முடிவை அறிவித்தார். 2012. டிசம்பர் 22 தேசிய கணித தினமாக 2012 ஆம் ஆண்டு முதல் கொண்டாடப்படும் என்றும் பிரதமர் அறிவித்தார்.

தேசிய கணித ஆண்டைக் கடைப்பிடிப்பதன் ஒரு பகுதியாக திட்டங்களை வகுக்கவும் செயல்படுத்தவும் ஓர் அமைப்புக்க்குழு உருவாக்கப்பட்டது. ராமானுசன் கணித சங்கத்தின் தலைவர் பேரசிரியர் எம்.எசு ரகுநாதன் அமைப்புக் குழுவின் தலைவராக நியமிக்கப்பட்டார். ராமானுசன் கணித சமூகத்தின் செயலாளராக இருந்த பேராசிரியர் தினேசு சிங், அமைப்புக் குழுவின் செயலாளராக நியமிக்கப்பட்டார். கபில் சிபலுக்கான அமைச்சரைக் கொண்ட ஒரு தேசியக் குழு இவ்வமைப்புக் குழுவின் செயல்பாடுகளை மேற்பார்வையிட்டது.

நைசீரியாவில் தேசிய கணித ஆண்டு
-----------------------------

நைசீரியாவில், தேசிய கணித ஆண்டு கொண்டாட்டத்தின் ஒரு பகுதியாக திட்டமிடப்பட்ட பல்வேறு நடவடிக்கைகள் கணிதம்: மாற்றத்திற்கான ஒரு திறவுகோல் என்பதை மையமாகக் கொண்டிருந்தது. நிகழ்வுகள் 2012 ஆம் ஆண்டு மார்ச்சு மாதம் முதல் தேதியன்று அபுசாவின் மூசா யர் அதுவா தோம் நகரில் நடந்த விழாவில் துவக்கப்பட்டது. கொண்டாட்டங்களின் ஒரு பகுதியாக தேசிய முக்கியத்துவம் வாய்ந்த 13 திட்டங்கள் திட்டமிடப்பட்டன.

மேற்கோள்கள்
-----------

1. ↑  "PM's speech at the 125th Birth Anniversary Celebrations of Ramanujan at Chennai". Government of India. .
2. ↑  "Manmohan's concern over decline in quality of maths teachers".. பார்த்த நாள்: 20 April 2012.
3. ↑  "FG declares 2012 National Mathematics Year". Archived from the original on 5 April 2012.. பார்த்த நாள்: 20 April 2012.
4. ↑  "Jonathan proclaims 2012 as National Mathematics year". Archived from the original on 23 செப்டம்பர் 2015.. பார்த்த நாள்: 20 April 2012.
5. ↑  "Year-long celebration". *தி இந்து*. 26 December 2011.. பார்த்த நாள்: 20 April 2012.
தெலுங்கானா மாநிலத்தின் கம்மம் மாவட்டத்திற்கும் ஆந்திரப் பிரதேசத்தின் மேற்கு கோதாவரி மாவட்டத்திற்கும் இடையே **யெர்ரகலுவா** ஆறு உள்ளது.

இப்பகுதி அடிக்கடி வெள்ளத்தால் பாதிக்கப்படுகிறது.  ஒவ்வொரு ஆண்டும் பல கிராமங்கள் வெள்ளத்தில் தங்கள் பயிர்களை இழக்கின்றன மற்றும் பல குடும்பங்கள் அனைத்து உடமைகளையும் இழக்கின்றன.

இந்த ஆறு மற்றும் அருகிலுள்ள கொள்ளேறு ஏரி மேற்கு கோதாவரி மாவட்டத்தில் மொகுல்தூர் அருகே வங்காள விரிகுடாவில் சேர்வதற்கு முன் உப்புதெரு ஆற்றில் கலக்கிறது. மேற்கு கோதாவரி மாவட்டம் ஜங்காரெட்டிகுடம் மண்டலத்தில் உள்ள கொங்குவாரிகுடம் கிராமத்திற்கு அருகே யெர்ரகலுவா செல்கிறது.

யெர்ரகலுவா நீர்த்தேக்கம்
------------------------

யெர்ரா கலுவ நீர்த்தேக்கம்  1976- ஆம் ஆண்டில் நிர்மாணிக்கப்பட்டது. யெர்ரகல்வா நீர்த்தேக்கத் திட்டம் ஆற்றின் குறுக்கே அமைக்கப்பட்ட மண்ணாலான அணையைக் கொண்டிருந்தது.

ஜங்காரெட்டிகுடம், காமவரபுகோட்டா, துவாரகா திருமலை, நல்லஜெர்லா மற்றும் தாடேபள்ளிகுடம் மண்டலங்களில் உள்ள 22 கிராமங்கள் பயன்பெறும் வகையில், இத்திட்டத்தின் மூலம் பாசனம் பெற உத்தேசிக்கப்பட்ட *ஆயக்கட்டு* 9,996 ஏக்கர் ஆகும். அனந்தப்பள்ளி மற்றும் நந்தமுரு இடையே மிதமான வெள்ளப்பெருக்கின் போது சுமார் 8,094 ஏக்கர் விளை நிலங்களைப் பாதுகாப்பதற்காக இந்த நீர்த்தேக்கம் உருவாக்கப்பட்டது. திட்டத்தின் கூறுகள்:

* 2.73 கி.மீ நீளத்திற்கு மண் அணை
* 12.00 மீ x 5.00 மீ அளவுள்ள 4 மதகுகள் கொண்ட மிகை நீர் கட்டுப்படுத்தி மற்றும் ஏற்றி இறக்கும் வசதியுடனான பாலம்
* மண் அணையின் இடது மற்றும் வலது தலை மதகுகள் முறையே கி.மீ.0.40 மற்றும் கி.மீ.2.20 தொலைவில் அமைந்துள்ளன.

இந்த திட்டத்தின் கீழ் கருதப்படும் பாதுகாக்கப்பட்ட நிலங்களில் 9,996 ஏக்கர் அடங்கும். இடது பிரதான கால்வாயில் 2,023 ஏக்கர்மற்றும் வலதுபுறத்தில் 1,012 ஏக்கர் பரப்பிற்குப் பாசன வசதிகள் வழங்கப்பட்டன. மார்ச் 2010 நிலவரப்படி, கொங்குளகுடம் திட்டத்தில் இருந்து நந்தமுரு கால்வாய்ப் பாலம் வரை 8095 ஏக்கர் பாசன வசதி இருந்தது.

*

மேற்கோள்கள்
-----------

1. ↑  "Watershed map of east flowing rivers between Godavari and Krishna basins". .
2. ↑  "Yerrakalva Medium Irrigation Project JI00171".. பார்த்த நாள்: July 9, 2015.
**மகாத்மா காந்தி பல்கலைக்கழகம்** (*Mahatma Gandhi University*), இந்தியாவில் கேரளா மாநிலத்தில் உள்ள கோட்டயம் என்ற ஊரைத் தலைமையிடமாகக் கொண்டு இயங்கும் பல்கலைக்கழகமாகும். இப்பல்கலைக் கழகம் 1983 அக்டோபர் 3 (புரட்டாசி 16)-ல் நிறுவப்பட்டது. இந்தக் பல்கலைக்கழகத்தின் கீழ் கேரளத்தில் ஐந்து மாவட்டங்களிலாக 123 கலை அறிவியல் கல்லூரிகளும், 3 மருத்துவக் கல்லூரிகளும், 22 பொறியியல் கல்லூரிகளும், 3 ஆயுர்வேத கல்லூரிகளும், 2 ஹோமியோபதி கல்லூரிகளும் உள்ளன. பல்கலைக்கழகத்திற்குச் சொந்தமாக ஒரு பொறியியல் கல்லூரியும், பாராமெடிக்கல் பாடப்பிரிவுகளுக்கான கல்லூரிகளும், ஆசிரியர் பயிற்சி கல்வி கல்லூரிகளும் உள்ளன. பல்கலைக்கழக துறைசார் 11 கல்விக்கூடங்கள் வாயிலாகப் பலதர ஆய்வுகள் நடத்தப்பட்டு இதற்குள்ளாக ஆயிரத்திற்கு மேலான முனைவர் பட்டங்கள் நல்கியுள்ளது. கல்வி மையங்கள் வழியாக மேல்நிலைப் பள்ளி கல்வி தேர்ந்தவர்களுக்கான பல அறிவியல் பிரிவுகளை ஒன்றிணைத்து எம்.எஸ். பாடத்திட்டங்களை பயில்விக்கிறது. ஆங்கில மொழி பரிமாற்றம், சுற்றுச்சூழல் ஆய்வு, நானோ சயன்ஸ், பயோமெடிக்கல் ஆய்வு மற்றும் சமுக அறிவியல் பிரிவுகளில் வெளிப் பல்கலைக்கழக மையங்களும் செயல்படுகிறது. முதுகலை மற்றும் இளங்கலை பட்டப்படிப்புக்கான நுழைவு ஒற்றைச் சாளர முறையில் நடத்தப்படுவது இப் பல்கலைக்கழகத்தின் சிறப்பாகும்.

உருவாக்கம்
----------

கேரள மாநில சட்டமன்றத்தில் இயற்றப்பட்ட "மஹாத்மா காந்தி பல்கலைக்கழக சட்டம், 1985" (சட்ட எண் 12,1985)-ன் வாயிலாக இப் பல்கலைக்கழகம் உருவாக்கப்பட்டது.

அதிகார வரம்பு
-------------

கோட்டயம், எறணாகுளம் மற்றும் இடுக்கி மாவட்டங்களும், பத்தனந்திட்டை மாவட்டத்தில் கோழன்சேறி, மல்லப்பள்ளி, திருவல்லா மற்றும் இராணி வட்டங்களும், ஆலப்புழை மாவட்டத்தில் குட்டநாடு வட்டமும் பல்கலைக்கழக அதிகார மண்டலங்கலாகும்.

கல்வி வளாகங்கள்
---------------

இப் பல்கலைக்கழகத்தின் முக்கிய வளாகம் கோட்டயம் மாவட்டம் அதிரம்புழையிலும் துணைநிலை வளாகங்கள் கோட்டயத்தில் புல்லரிக்குன்னு, நாட்டாசேறி சூர்யகாலடி ஹில்ஸ், புதுப்பள்ளி, காந்தி நகர் எனும் இடங்களிலும், இடுக்கி மாவட்டத்தில் தொடுபுழை மற்றும் நெடும்கண்டம் பகுதியிலும் பத்தனம்திட்டை மாவட்டத்தில் சுட்டிப்பாறை பகுதியிலும் அமைந்துள்ளது.

இந்திய சட்ட சிந்தனை கல்விக்கூடம்
--------------------------------

இந்திய சட்ட சிந்தனை கல்விக்கூடம் (*School Of Indian Legal Thought*) என்பது மகாத்மா காந்தி பல்கலைக்கழகத்தின் சட்ட கல்விக்கான துறைசார் கல்விக்கூடமாகும். துறைசார் சட்ட கல்விக்கூடமாக, செயல்திறன் வாய்ந்த வழக்கறிஞர்களை உருவாக்குதல், சிறந்த சட்ட ஆசிரியர்களையும் ஆராய்ச்சியாளர்களையும் தோற்றுவித்தல், சட்டத்துறையில் வளர்ந்து வரும் சட்டப்பிரிவுகளிலும் முக்கிய சட்டப்பிரிவுகளிலும் முதுகலை பட்டப்படிப்புகள் மற்றும் இவற்றில் ஆராய்ச்சிக்கான வாய்ப்புகளை ஏற்படுத்துதல், சட்டக்கல்வியின் பொதுவான போக்கில் சட்டவியலிலும் சட்டப்பிரிவுகளிலும் இந்திய சிந்தனைகளின் பங்களிப்பிற்கு சிறப்பு கவனம் செலுத்துதல் எனும் குறிக்கோள்களோடு 1989-ம் ஆண்டு நிறுவப்பட்டது. கோட்டயம் நகரத்தில் இருந்து 5 கி.மீ தொலைவில் எம்.சி ரோடு சவிட்டுவரி சந்திப்பில் இருந்து 1.5 கி.மீ தூரத்தில் நாட்டாசேரி சூர்ய காலடி ஹில்ஸ் எனும் இடத்தில் அமைந்துள்ளது.

மேற்கோள்கள்
-----------

1. ↑  Motto
2. ↑  Gupta, Ameeta; Kumar, Ashish (2006). *Handbook of Universities*. New Delhi: Atlantic Publishers & Distributors. பக். 532–536. பன்னாட்டுத் தரப்புத்தக எண்:978-81-269-0608-6. .
**மனோரஞ்சன் பக்தா** (*Manoranjan Bhakta*) இந்தியாவைச் சேர்ந்த ஓர் அரசியல்வாதியாவார். 1939 ஆம் ஆம் ஆண்டு ஏப்ரல் மாதம் 10 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் தலைவராக இருந்தார். முதன்முதலில் அந்தமான் மற்றும் நிக்கோபார் தீவுகளின் பாராளுமன்ற உறுப்பினராக 1977 ஆம் ஆண்டில் 6 ஆவது மக்களவைக்கு தேர்ந்தெடுக்கப்பட்டார். மொத்தத்தில், இவர் இந்த தொகுதியின் நாடாளுமன்ற உறுப்பினராக எட்டு முறை பணியாற்றினார். அதில் ஏழு முறை 1977-1999 வரை இவரது பணிக்காலம் தொடர்ச்சியாக இருந்தது. 2010 ஆம் ஆண்டில் தேர்தலில் நிற்க அனுமதி மறுக்கப்பட்டதால், காங்கிரசு கட்சியிலிருந்து விலகி திரிணாமுல் காங்கிரசு கட்சியில் சேர்ந்தார்.

இவர் கல்கத்தா பல்கலைக்கழகத்தில் எம்.ஏ பட்டமும் சட்டப்படிப்பும் படித்துள்ளார். தொழிலில் விவசாயியாகவும், அரசியல் மற்றும் சமூக சேவகராகவும் வாழ்ந்தார். 1961-71 ஆம் ஆண்டுகள் வரை திக்லிபூர் கிராம பஞ்சாயத்தின் பிரதானாக தனது அரசியல் வாழ்க்கையைத் தொடங்கினார்.

அந்தமான் மற்றும் நிக்கோபார் தீவுகளின் வழக்கறிஞரும் பத்திரிகையாளருமான அனிதா மண்டல் மனோரஞ்சனின் மகளாவார். அனிதா மண்டல் 2014 ஆம் ஆண்டு நடைபெற்ற பொதுத் தேர்தலில் திரிணாமுல் காங்கிரசு வேட்பாளராக அந்தமான் நிக்கோபார் தீவுகள் தொகுதியில் போட்டியிட்டார், அங்கு அவர் 2,283 வாக்குகளைப் பெற்று நான்காவது இடத்தைப் பிடித்தார். பிதான்நகர் நகராட்சியில் திரிணாமுல் காங்கிரசு கட்சியின் கவுன்சிலராகவும் அனிதா இருந்தார்.

1. ↑  "Lok Sabha veterans with a difference". 23 April 2004. .
2. ↑  "Biographical Sketch - Member of Parliament - XII Lok Sabha". Indian Parliament website. .
3. 1 2  "Biographical Sketch of Member of 12th Lok Sabha". .
4. ↑  "Constituencywise-All Candidates". ECI. .
5. ↑  "Bidhannagar Municipality". Bidhannagar Municipality. .

மேற்கோள்கள்
-----------

புற இணைப்புகள்
--------------

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
**திரங்கா புள்ளி** (*Tiranga Point*), சந்திரனின் தென் துருவம் அருகே சந்திரயான்-2ன் விக்கிரம் எனும் தரையிறங்குகலம் வெடித்துச் சிதறிய இடத்திற்கு வைக்கப்பட்ட பெயர் ஆகும். 26 ஆகஸ்டு 2023 அன்று பெங்களூரில் உள்ள இசுரோ தொலையளவியல், கண்காணிப்பு, கட்டளை வலைப்பிணையம் இவ்விடத்திற்கு திரங்கா புள்ளி எனப்பெயரிட்டது. இவ்விடம் சந்திரனின் 70°52′52″S 22°47′02″E﻿ / ﻿70.8810°S 22.7840°E﻿ / -70.8810; 22.7840 என்ற ஆயத்தொகுதிகளில், இரண்டு பள்ளங்களுக்கு இடையே இப்புள்ளி அமைந்துள்ளது.

பெயர்க்காரணம்
-------------

இந்தியில் தீன் மற்றும் ரங்க எனில் மூன்று நிறங்கள் என்று பொருள். இந்திய தேசியக் கொடியில் உள்ள மூன்று நிறங்களைக் குறிக்கிறது.

இதனையும் காண்க
--------------

* சிவசக்தி புள்ளி
* ஜவகர் புள்ளி
* சந்திரயான்-2

மேற்கோள்கள்
-----------

1. ↑  "Modi in Bengaluru Live Updates: Touchdown point of Vikram lander will be known as ‘Shivshakti’, says PM" (in en). 2023-08-25. .
2. ↑  "Mission homepage". .
3. ↑  "Chandrayan-2 Launch Rescheduled on 22 July 2019, AT 14:43 HRS". Indian Space Research Organisation. 18 July 2019. .
4. ↑  "`சிவசக்தி’, 'திரங்கா' - நிலவில் சந்திரயான் தொட்ட இடங்களுக்கு பெயர்வைத்த பிரதமர் மோடி". ஆனந்த விகடன்.. பார்த்த நாள்: 26 August 2023.
**சங்கர் கும்பி** (Shankar Kumbi) இந்தியாவின் கர்நாடக மாநிலம் தார்வாடில் உள்ள ஓர் இந்திய சமூக சேவகர் மற்றும் சுற்றுச்சூழல் ஆர்வலர் ஆவார். 1958 ஆம் ஆண்டில் இவர் பிறந்தார். 1995 ஆம் ஆண்டில் நிறுவப்பட்ட ஊப்ளி *தார்வாடு நகரிகா பரிசார் சமிதி* என்ற அரசு சாரா அமைப்பிற்கு தலைவராக இருந்தார். *கர்நாடக வித்யாவர்தக் சங்கத்தின்* செயற்குழு உறுப்பினராகவும் உள்ளார்.

சமூகத்திற்கு இவர் ஆற்றிய பங்களிப்பிற்காக பல விருதுகளை பெற்றுள்ளார். மிக இளம் வயதிலேயே சமூகப் பணியில் தன்னை ஈடுபடுத்திக் கொள்ளத் தொடங்கினார். 1990 ஆண்டில் "கர்நாடக மாநில இளைஞர் விருது" பெற்றார். சுற்றுச்சூழலைப் பாதுகாப்பதற்கான இவரது குறிப்பிடத்தக்க பணிக்காக, 1998 ஆம் ஆண்டில் பரிசார் விருதையும், 2012 ஆம் ஆண்டில் இராச்யோத்சவ புரசுகார் விருதையும் கர்நாடக அரசு சங்கருக்கு வழங்கியது.

தொழில்
------

முன்னதாக இவர் சனதா தளம் கட்சியுடன் இணைந்தார், பின்னர் பாரதிய சனதாதளம் கட்சியில் சேர்ந்தார். இருந்தாலும் ஊப்ளி-தார்வாடு நகராட்சி ஆணையத்தில் பத்தாண்டு காலமாக கவுன்சிலராகவும் பணியாற்றியுள்ளார். 2006 ஆம் ஆண்டில் பாரத் சேவா தளத்தின் மாவட்டத் தலைவராகவும் பணியாற்றியுள்ளார்

மேற்கோள்கள்
-----------

1. 1 2  "NGO Partnership System". Government of India portal. .
2. ↑  "'Uttara Karnataka' flag unfurled in Dharwad". *தி இந்து*. 2000-06-22. .
3. ↑  "'Youth told to follow Netaji Subhas Chandra Bose's ideals'". *தி இந்து*. 2006-01-24. .
**மேற்கத்திய பச்சைக் குக்குறுவான்** (அறிவியல் பெயர்: *Psilopogon zeylanicus inornata*) என்பது பச்சைக் குக்குறுவானின் துணையினம் ஆகும். இது தென் கேரளம் நீங்கலாக தென்னிந்தியாவில் முழுவதும் மலைசார்ந்த பகுதிகளில் காணப்படுகிறது.

விளக்கம்
--------

மேற்கத்திய பச்சைக் குக்குறுவான் பறவையானது மைனாவைவிடச் சற்றுப் பெரியதாக சுமார் 28 செ.மீ. நீளம் இருக்கும். இதன் அலகு பழுப்புத் தோய்ந்த சிவப்பாகவும், விழிப்படலம் பழுப்பாகவும், கால்கள் வெளிர் மஞ்சள் நிறத்திலும் இருக்கும். இதன் தலை, கழுத்து, மோவாய், தொண்டை, மார்பு, வயிறு ஆகியன பழுப்பு நிறத்தில் இருக்கும். உடலின் மேற்பகுதி வெளிர் பச்சை நிறத்தில் இருக்கும்.

நடத்தை
------

இப்பறவைகளின் பழக்கவழக்கங்கள் பச்சைக் குக்குறுவானை ஒத்தவை. குரல் மட்டும் கோ...ர், குட்...ரூ, குட்...ரூ... என ஒலிக்கும்.

இவை மார்ச் முதல் சூன் வரை இனப்பெருக்கம் செய்கின்றன. மரங்களில் மரங்கொத்தியைப் போல பொந்து குடைந்து அதில் இரண்டு அல்லது மூன்று முட்டைகளை இடும். முட்டை தெளிவற்ற வெள்ளை நிறத்தில் இருக்கும்.

மேற்கோள்கள்
-----------

1. ↑   Pocket Guide to the Birds of the Indian Subcontinent - Richard Grimmett, Carol and Tim Inskipp - p. 52
2. 1 2   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 314-315.
**ஏ. கே. பத்மனாபன்** (A. K. Padmanabhan) ஓர் இந்திய மார்க்சிய அரசியல்வாதியும் முன்னாள் இந்திய பொதுவுடமைக் கட்சியின் அரசாய உறுப்பினரும் ஆவார்.

அரசியல் வாழ்க்கை
----------------

பத்மநாபன்  தமிழ்நாட்டைச் சேர்ந்தவர் ஆவார். இவர் 2012 ஆம் ஆண்டு ஏப்ரல் மாதத்தில் கோழிக்கோட்டில் நடைபெற்ற இந்திய பொதுவுடமைக் கட்சியின் (மார்க்சிஸ்ட்) 20 ஆவது மாநாட்டின் போது மத்தியகுழு உறுப்பினராகத் தேர்ந்தெடுக்கப்பட்டார். 2013 ஆம் ஆண்டு சூன் மாதத்தில் சீனப் பொதுவுடமைக் கட்சியின் அழைப்பின் பேரில் சீனாவிற்கு சிறப்பு அழைப்பாளராகச் சென்றார். 2013 ஆம் ஆண்டில் இவர், இந்திய தொழிற் சங்க மையத்தின் தலைவரானார். 2015 ஆம் ஆண்டு விசாகப்பட்டினத்தில் நடைபெற்ற கட்சியின் 21 ஆம் மாநாட்டில் மீண்டும் பொலிட்பீரோ உறுப்பினராகத் தேர்ந்தெடுக்கப்பட்டார். 22 ஆவது கட்சி மாநாட்டில் தபன் குமார் சென் இவருக்குப் பதிலாக அரசாய உறுப்பினரானார், இவர் மத்தியகுழு உறுப்பினராகத் தொடர்ந்தார். தற்போது பத்மநாபன் இந்திய தொழிற்சங்க மையத்தின் துணைத்தலைவராக இருக்கிறார்.

மேற்கோள்கள்
-----------


1. ↑  "A.K. Padmanabhan re-elected CITU chief" (in en-IN). *The Hindu*. 2013-04-10. .
2. ↑  "Prakash Karat gets third term as CPI(M) General Secretary". .
3. ↑  April 9, IANS; April 9, 2012UPDATED:; Ist, 2012 16:47. "Karat re-elected CPM general secretary; VS out of politburo" (in en). .
4. ↑  Nair, Sobhana K. (2018-04-23). "CPI(M) central panel has 19 new faces" (in en-IN). *The Hindu*. .
5. ↑  India, Press Trust of (2018-04-22). "19 new members included in CPI(M) central committee, 2 new faces in politburo". *Business Standard India*. .
6. ↑  "Full list: CPI(M) newly elected central committee and politburo members" (in en-IN). 2018-04-22. .
7. ↑  Ananth, Venkat; Narayanan, Dinesh (2018-11-22). "Ola, Uber strike: Trade unions see delivery boys, drivers as the new oppressed". *The Economic Times*. .
*"இந்து சமயத்தை சேர்ந்த விதவைப் பெண் இறந்த கணவனுடன் எரிக்கப்படுதல்*"
**உடன்கட்டை ஏறல்** என்பது ஒரு இந்து சமயச் சடங்கு ஆகும். கணவனை இழந்த மனைவி தன் கணவரின் சடலம் தீ மூட்டப்படும் போது அந்தத் தீயில் தன்னை அழித்துக் கொள்ளுதல் உடன்கட்டை ஏறுதல் எனப்படுகிறது. சில சமயங்களில் மனைவி தானாக முன்வந்து தீயில் விழ்ந்து அழிந்து கொள்ளலாம். பிற நேரங்களில் மற்றவர் அவரை வற்புறுத்தி உடன்கட்டை ஏற வைப்பர்.

1815 இற்கும் 1818 இற்கம் இடைப்பட்ட காலத்தில் வங்காள மாநிலத்தில் உடன்கட்டை ஏறல் 378 இல் இருந்து 839 ஆக அதிகரித்தது. உடன்கட்டை ஏறலுக்கு எதிரான பரப்புரை கிறிஸ்தவ மறைபரப்புனர்களான வில்லியம் கேரி போன்றோரினதும், பிராமண இந்து சீர்திருத்தவாதிகளான இராசாராம் மோகன் ராய் போன்றோரினதும் பெரும் முயற்சியால், இந்தச் சடங்கு ஆங்கிலேயர் ஆட்சியில் 1829 ஆம் ஆண்டு சட்டத்துக்கு எதிரானதாக மாநில அளவில் ஆக்கப்பட்டது.

இவற்றையும் பார்க்க
------------------

* தீக்குளிப்பு
* தற்கொலை முறைகள்
* தலைக்கு ஊத்தல்

குறிப்புகள்
-----------

1. ↑  Sharma, Arvind (1988). *Sati: Historical and Phenomenological Essays*. Motilal Benarasidass. பக். 6–7. பன்னாட்டுத் தரப்புத்தக எண்:8120804643. .
2. ↑  Marshman, John Clark (1876). *History of India from the earliest period to the close of the East India Company's government*. Edinburgh: W. Blackwood. பக். 374. .
3. ↑  H. H. Dodwell, தொகுப்பாசிரியர் (1932). *The Cambridge History of the British Empire, Volume 5. The Indian empire 1858–1918*. பக். 140. .

வெளி இணைப்புகள்
---------------

விக்கிமீடியா பொதுவகத்தில்,  
 ***Sati***   
என்பதின் ஊடகங்கள் உள்ளன. 

* Commission of Sati (Prevention) Act, 1987. Official text of the Act on இந்திய அரசு's National Resource Centre for Women (NCRW)
* Maja Daruwala, A History of Sati Legislation in India பரணிடப்பட்டது 2013-06-22 at the வந்தவழி இயந்திரம், People's Union for Civil Liberties.
* "Suttee". *The New Student's Reference Work*. (1914).
மலையாள எழுத்தாளரும், தமிழ் இலக்கிய உலகில் பரவலாக அறியப்பட்டவருமான வைக்கம் முஹம்மது பஷீர் அவர்களால் முதன்முதலாக எழுதி வெளியிடப்பட்டது இந்த "**என் தங்கம்** "(என் செல்லம்) என்ற சிறுகதை. 1937 ஆம் ஆண்டில் இந்த கதை *ஜெயகேசரி* என்ற பத்திரிகையில் வெளியிடப்பட்டது. தற்போது இந்த பத்திரிக்கை பதிப்பில் இல்லை. பின்னர் அது "**தங்கம்** "என்ற பெயரில் **விசப்பு** ( *பசி*, 1954, தற்போதைய புத்தகங்கள்) கதைத் தொகுப்பில் வெளியிடப்பட்டது. மலையாள காதல் புனைகதைகளில் இக்கதை ஒரு தனி பாணியைக்கொண்டதாகும். மேலும் இதன் கதாநாயகி ஒரு இருண்மையான பாதிரப்படைப்பைக் கொண்டிருந்தது குறிப்பிடத்தக்கதாகும்.

பின்னணி
-------

அஜ்மீர், பெஷாவர், காஷ்மீர் மற்றும் கல்கத்தா போன்ற நகரங்களில் பல்வேறு தரக்குறைவான வேலைகளைச் செய்துவிட்டு, 1930களின் நடுப்பகுதியில் பஷீர் எர்ணாகுளத்திற்குத் திரும்பினார். அங்கு ஹோட்டல்களில் பாத்திரங்களைக் கழுவுதல் போன்ற பல்வேறு வேலைகளில் சேர்ந்து தனது வாழ்க்கைப்பயணத்தை தொடர்ந்துள்ளார். மேலும் அங்கே அவர் கேரளாவில் ஒரு விளையாட்டுப் பொருட்களின் ஏஜென்சியை நடத்திவரும் சியால்கோட்டைச் சேர்ந்த ஒரு விளையாட்டுப் பொருட்களின் உற்பத்தியாளரைச் சந்தித்து, தனது தந்தையின் வணிகம் திவாலானதையும், குடும்பம் ஏழ்மையடைந்ததையும் கண்டு வீடு திரும்பி, எர்ணாகுளத்தில் உள்ள சியால்காட் ஸ்போர்ட்ஸ் நிறுவனத்தில் ஏஜெண்டாக பணியாற்றத் தொடங்கினார். ஆனால் இயற்கையோ அவரை மேலும் போராட்டத்தை சந்திக்க ஒரு சைக்கிள் விபத்து மூலம் அவரை தற்காலிகமாக செயலிழக்கச் செய்தபோது அந்த வேலையையும் இழந்தார். குணமடைந்ததும், மீண்டும் அவர் வேலைகளுக்கான முடிவில்லாத வேட்டையை தொடங்கிய சமயத்தில் தான் *ஜெயகேசரி* பத்திரிகையின் அலுவலகத்திற்குள் நுழைந்தார், அந்த பத்திரிகையின் ஆசிரியர் தான், அங்குள்ள மற்ற வேலைகளையும் செய்யும் வேலையாளாகவும் இருந்துள்ளார், அதனால் வேலை எதுவும் இல்லை எனவும் மாறாக, அவரது பத்திரிகையில் கதைகள் எழுதினால் அதற்கு தொகை வழங்குவதாகவும் கூறியுள்ளார்.  இவ்வாறுதான்  பஷீர் ஜெயகேசரிக்கு கதைகள் எழுதி, வருமானமீட்ட தொடங்கியுள்ளார். அதே பத்திரிகையில் தான் தான் 1937 ஆம் ஆண்டு "என் தங்கம்" (என் செல்லம்) என்ற அவரது முதல் சிறுகதை வெளியானது.

மேற்கோள்கள்
-----------

1. ↑  K. Satchidanandan (February 2008). "Sultan of story: A birth centenary tribute to Vaikom Mohammed Basheer who picked up his tales from life's poetry". *Frontline* **25** (2).. பார்த்த நாள்: 3 June 2013.
2. ↑  Madhubālā Sinhā (2009). *Encyclopaedia of South Indian literature, Volume 3*. Anmol Publications. பக். 240.
3. ↑  Vaikom Muhammad Basheer (1954). *Vushappu (Hunger)*. Current Books.